A4-0392/98

Ψήφισμα σχετικά με την ανακοίνωση της Επιτροπής με θέμα «Προσαρμογή και στήριξη του κοινωνικού διαλόγου σε κοινοτικό επίπεδο» (COM(98)0322 - C4-0513/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0322 - C4-0513/98),

- έχοντας υπόψη το άρθρο 118 Β της Συνθήκης για την ίδρυση των Ευρωπαϊκών Κοινοτήτων,

- έχοντας υπόψη τα άρθρα 3 και 4 της συμφωνίας μεταξύ των κρατών μελών της Ευρωπαϊκής Κοινότητας, με εξαίρεση το Ηνωμένο Βασίλειο της Μεγάλης Βρετανίας και της Βόρειας Ιρλανδίας, σχετικά με την κοινωνική πολιτική ((Στη συνέχεια αναφέρεται ως «συμφωνία για την κοινωνική πολιτική»)) και έχοντας υπόψη την δήλωση προσχώρησης στη συμφωνία αυτή στην οποία προέβησαν το Ηνωμένο Βασίλειο της Μεγάλης Βρετανίας και της Βόρειας Ιρλανδίας κατά την διακυβερνητική διάσκεψη του Άμστερνταμ,

- έχοντας υπόψη το ψήφισμά του της 18ης Ιουλίου 1997 ((ΕΕ C 286 της 22.9.97, σελ. 338)) σχετικά με την ανακοίνωση της Επιτροπής με θέμα την ανάπτυξη του κοινωνικού διαλόγου σε κοινοτικό επίπεδο,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση της Επιτροπής Προϋπολογισμών (A4-0392/98),

A. επισημαίνοντας ότι ο κοινωνικός διάλογος αποτελεί έναν δοκιμασμένο μηχανισμό που πρέπει να αναπτυχθεί περαιτέρω για να συμβάλει στην επίτευξη και επέκταση της οικονομικής και κοινωνικής συνοχής στην Κοινότητα,

Β. τονίζοντας ότι οι αρμοδιότητες και ευθύνες των κοινωνικών εταίρων αυξάνονται ιδίως εν συνεχεία της συμπερίληψης της συμφωνίας για την κοινωνική πολιτική στο σχέδιο συνθήκης του Άμστερνταμ και λόγω του ρόλου τους στο πλαίσιο της ευρωπαϊκής στρατηγικής για την απασχόληση καθώς και του αναπόφευκτου ρόλου τους στην οικονομική πολιτική στο πλαίσιο της ΟΝΕ,

Γ. έχοντας υπόψη ότι η αναβάθμιση του ρόλου των κοινωνικών εταίρων μέσω του εκσυγχρονισμού και της συστηματοποίησης των υφιστάμενων στο πλαίσιο του κοινωνικού διαλόγου διαρθρώσεων πληροφόρησης, διαβούλευσης και διαπραγμάτευσης, πρέπει να ληφθεί σοβαρά υπόψη,

Δ. εκτιμώντας ότι στις μελλοντικές διαπραγματεύσεις που προβλέπονται στα άρθρα 3 και 4 της συμφωνίας για την κοινωνική πολιτική πρέπει να συμμετέχουν και άλλοι αντιπροσωπευτικοί κοινωνικοί εταίροι όπως UNICE, CEEP και CES,

Ε. τονίζοντας ότι είναι απαραίτητος ένας σαφής προσδιορισμός των εταίρων που θα συμμετάσχουν στη νομοθετική διαδικασία σύμφωνα με τη συμφωνία για την κοινωνική πολιτική, για να εξασφαλιστεί η νομική ασφάλεια, η αντιπροσωπευτικότητα και η νομιμότητα,

ΣΤ. επισημαίνοντας ότι η αναγκαία αυστηρότερη διαμόρφωση των υφισταμένων συστημάτων διαβούλευσης δεν πρέπει να χρησιμοποιηθεί καταχρηστικά ούτε ως αφορμή για την περικοπή των πόρων που διατίθενται για τον κοινωνικό διάλογο, ούτε για τη συρρίκνωση των αρμοδιοτήτων της Γενικής Διεύθυνσης V εντός της Επιτροπής,

Ζ. τονίζοντας ότι και μετά την ένταξη της συμφωνίας για την κοινωνική πολιτική στη Συνθήκη του Άμστερνταμ, ο ρόλος του Ευρωπαϊκού Κοινοβουλίου παραμένει περιορισμένος στην προβλεπόμενη νομοθετική διαδικασία με συμμετοχή των κοινωνικών εταίρων (μελλοντικό άρθρο 139 της Συνθήκης του Άμστερνταμ),

Η. επισημαίνοντας ότι η διαμόρφωση του κοινωνικού διαλόγου στα κράτη της κεντρικής και ανατολικής Ευρώπης που επιθυμούν να ενταχθούν στην Ευρωπαϊκή Ένωση, διαδραματίζει σημαντικό ρόλο στο πλαίσιο της στρατηγικής σύγκλισης και για το λόγο αυτό πρέπει να ενισχυθεί κατά προτεραιότητα,

1. θεωρεί επείγον και απαραίτητο για την επίτευξη λυσιτελούς οργάνωσης και τη συμμετοχή όλων των ενδιαφερομένων ευρωπαϊκών οργανώσεων των κοινωνικών εταίρων, να επιτραπεί η πρόσβαση και να καθοριστούν οι ρόλοι των κοινωνικών εταίρων στο πλαίσιο του κοινωνικού διαλόγου με βάση σαφή κριτήρια προκειμένου να προληφθεί η περιττή καθυστέρηση της απαραίτητης σύναψης συμφωνιών σχετικά με σημαντικά ευρωπαϊκά κοινωνικά θέματα[semigr ]

2. θεωρεί σημαντικό για την κοινωνική συνοχή, η οποία αποτελεί έναν από τους βασικούς πυλώνες της Ένωσης, να διευκρινιστεί και να συγκεκριμενοποιηθεί ο νέος ρόλος των Ευρωπαίων κοινωνικών εταίρων υπό το φως της υλοποίησης της Οικονομικής και Νομισματικής Ένωσης και των συνεπειών της για τη μακροοικονομική πολιτική, την μισθολογική πολιτική και την οργάνωση και χρηματοδότηση της κοινωνικής ασφάλισης[semigr ] καλεί την Ευρωπαϊκή Επιτροπή να προτείνει για την επίτευξη του σκοπού αυτού σαφείς διαρθρώσεις για την διεξαγωγή διαπραγματεύσεων[semigr ]

3. θεωρεί αναγκαίο να προωθηθεί και να εξασφαλιστεί η μεγαλύτερη δυνατή συμμετοχή των διαρθρώσεων των κοινωνικών φορέων, κυρίως δε των ΜΜΕ, στον τομέα της πληροφόρησης και της γενικής διαβούλευσης με τη χρησιμοποίηση των ενδεδειγμένων προς τούτο τεχνικών μέσων[semigr ]

4. υποστηρίζει τα βασικά μέτρα που έλαβε η Επιτροπή για την στήριξη της ανταλλαγής πληροφοριών στο βαθμό που ανταποκρίνονται στο προαναφερθέν ψήφισμά του της 18ης Ιουλίου 1997[semigr ]

5. επιμένει στο αίτημά του, πέρα από τα κριτήρια που αναφέρονται στην ανακοίνωση της Επιτροπής για την εφαρμογή του πρωτοκόλου για την κοινωνική πολιτική του Δεκεμβρίου 1993 (COM(93)0600) για τη θέσπιση της αντιπροσωπευτικότητας, να αποδοθεί υψηλή προτεραιότητα στον εθελοντικό χαρακτήρα της συμμετοχής. Είναι ωστόσο της γνώμης ότι η συμπερίληψη του Αυστριακού Οικονομικού Επιμελητηρίου στον κοινωνικό διάλογο θα έπρεπε να γίνει αποδεκτή αυστηρώς κατ' εξαίρεση[semigr ]

6. είναι της γνώμης ότι η προβλεπόμενη από την Επιτροπή εξέταση των μεμονωμένων περιπτώσεων στο πλαίσιο της νομοθετικής διαδικασίας που προβλέπουν τα άρθρα 3 και 4 της συμφωνίας για την κοινωνική πολιτική, σύμφωνα με βάση την οποία πρέπει να εκτιμηθεί η αντιπροσωπευτικότητα των συμβαλλομένων σε σχέση με το εύρος του αντικειμένου των διαπραγματεύσεων, είναι δυνατόν να ενδείκνυται για να αποδοθεί μεγαλύτερη βαρύτητα και στα ειδικά συμφέροντα των ΜΜΕ καθώς και άλλων διαρθρώσεων των κοινωνικών φορέων, αναμένει όμως ότι οι μεμονωμένες περιπτώσεις θα εξετάζονται σύμφωνα με προκαθορισμένα και ελεγχόμενα κριτήρια[semigr ]

7. θέτει το ερώτημα εάν ο θεσμός των «συμβουλευτικών επιτροπών» είναι αποτελεσματικός για την πλαισίωση των διαπραγματευομένων μερών κατά τη διάρκεια των διαπραγματεύσεων σύμφωνα με την συμφωνία για την κοινωνική πολιτική[semigr ]

8. είναι της γνώμης ότι ένας πραγματικός κοινωνικός διάλογος δεν μπορεί να διεξαχθεί παρά μόνο μεταξύ ανεξαρτήτων εταίρων, που οι ίδιοι έχουν επιλέξει να συζητήσουν μεταξύ τους[semigr ] για το λόγο αυτό είναι σημαντικό να γίνεται διάκριση μεταξύ αφενός πληροφόρησης και διαβούλευσης στις διάφορες συμβουλευτικές επιτροπές με τη συμμετοχή της Επιτροπής, του Συμβουλίου ή των εθνικών κυβερνήσεων και αφετέρου, των πραγματικών συλλογικών διαπραγματεύσεων μεταξύ αυτονόμων εταίρων[semigr ]

9. θεωρεί κατ' αρχήν θετική την αναβάθμιση του τομεακού διαλόγου με τις προβλεπόμενες από την Επιτροπή «νέες επιτροπές» εφόσον χρησιμοποιούνται σωστά, αποτελεσματικά και κατάλληλα από την Επιτροπή και ως όργανα πληροφόρησης και παροχής συμβουλών, μειώνοντας όμως τον αριθμό των μελών των επιτροπών[semigr ] κατά την εκπλήρωση των εργασιών γραμματείας και την άσκηση της προεδρίας πρέπει ωστόσο να εξασφαλιστεί ότι οι αρμοδιότητες της Γενικής Διεύθυνσης V της Επιτροπής θα περάσουν σε μια άλλη Γενική Διεύθυνση μόνο όταν η Γενική Διεύθυνση V τις μεταβιβάσει ρητώς[semigr ]

10. πιστεύει ότι στις τομεακές επιτροπές πρέπει να αποδίδεται μεγάλη προσοχή στην διάκριση μεταξύ τριμερών συζητήσεων και πραγματικών διαπραγματεύσεων μεταξύ αυτονόμων εταίρων[semigr ]

11. χαιρετίζει τα βασικά μέτρα για τη μεταρρύθμιση της μόνιμης επιτροπής θεμάτων απασχόλησης, ιδίως την επιδιωκώμενη συνεργασία με τους κοινωνικούς εταίρους στην επιτροπή αυτή και στην ηγετική ομάδα της επιτροπής απασχόλησης και αγοράς εργασίας που στεγάζεται στο Συμβούλιο επικρίνει, ωστόσο, την Επιτροπή για το γεγονός ότι δεν πραγματοποιήθηκαν διαβουλεύσεις με τις οργανώσεις κοινωνικών εταίρων προτού ληφθεί η απόφαση για αντικατάσταση των υπαρχουσών ισομερών επιτροπών από τις επιτροπές τομεακού διαλόγου[semigr ]

12. ζητεί, παράλληλα με τις κατευθυντήριες γραμμές για την απασχόληση, να αποτελούν και τα θέματα της οικονομικής πολιτικής αντικείμενο των συζητήσεων στο πλαίσιο της μόνιμης επιτροπής θεμάτων απασχόλησης[semigr ] αναμένει επίσης να διαβιβάζονται τα αποτελέσματα των συζητήσεων αυτών στο Συμβούλιο Υπουργών Εθνικής Οικονομίας και Οικονομικών πριν αυτό διαμορφώσει οριστική γνώμη[semigr ]

13. είναι της γνώμης ότι η μείωση των εκπροσώπων των κοινωνικών εταίρων στην ανασυγκροτημένη μόνιμη επιτροπή θεμάτων απασχόλησης σε εκάστοτε δώδεκα άτομα, καθιστά απαραίτητο να αυξήσει η Επιτροπή κυρίως τους εκπροσώπους των οργανώσεων εργαζομένων, ούτως ώστε να μπορούν να διεξαχθούν εσωτερικές διαβουλεύσεις μεταξύ των οργανώσεων και των εκπροσώπων στην επιτροπή αυτή υπό ενδεδειγμένες συνθήκες[semigr ]

14. καλεί την Επιτροπή να φροντίσει από την πλευρά της για περισσότερη διαφάνεια κατά το σχεδιασμό και τη χρησιμοποίηση των πόρων που διατίθενται για τον κοινωνικό διάλογο, κατά τρόπο ώστε να μπορούν να αναγνωρίζουν οι συμμετέχουσες οργανώσεις και το Ευρωπαϊκό Κοινοβούλιο για ποιές δραστηριότητες προβλέπονται οι δαπανώνται ποιές πιστώσεις στο πλαίσιο του κοινωνικού διαλόγου[semigr ]

15. ζητεί από την Επιτροπή να συντάξει λευκή βίβλο για τις επιπτώσεις της Οικονομικής και Νομισματικής Ένωσης στην μισθολογική εξέλιξη και στις άλλες συνθήκες εργασίας, καθώς και στην ποιοτική και ποσοτική εξέλιξη της απασχόλησης στην Κοινότητα[semigr ]

16. εκτιμά την προθυμία της Επιτροπής να συνεχίσει να ενημερώνει λεπτομερώς και εγκαίρως το Ευρωπαϊκό Κοινοβούλιο στο πλαίσιο της νομοθετικής διαδικασίας που προβλέπει η συμφωνία για την κοινωνική πολιτική και να του παρέχει τη δυνατότητα να εκδίδει γνωμοδότηση προτού λάβει οριστική απόφαση το Συμβούλιο[semigr ]

17. χαιρετίζει τη δήλωση της Επιτροπής σύμφωνα με την οποία επιθυμεί να θεσμοποιήσει το ρόλο των Ευρωπαϊκών Οργάνων (μεταξύ αυτών και του Ευρωπαϊκού Κοινοβουλίου) στη νομοθετική διαδικασία με βάση τη συμφωνία για την κοινωνική πολιτική που εντάχθηκε στη Συνθήκη του Άμστερνταμ, διαμορφώνοντας το ρόλο αυτό σε διοργανική βάση μεταξύ Επιτροπής, Συμβουλίου και Ευρωπαϊκού Κοινοβουλίου, θεωρώντας την προθυμία αυτή ως αξιόλογη έκφραση του πνεύματος συνεργασίας της Επιτροπής έναντι του Ευρωπαϊκού Κοινοβουλίου και ως πράξη με πολιτική προοπτική[semigr ] αναμένει επίσης ότι το Συμβούλιο θα είναι διατεθειμένο να διαπραγματεύεται σε διοργανικό επίπεδο[semigr ]

18. επαναλαμβάνει ως εκ τούτου το αίτημά του για τη σύναψη διοργανικής συμφωνίας σχετικά με την εφαρμογή των άρθρων 3 και 4 της Κοινωνικής Συμφωνίας με την οποία θα καθορίζεται το νομικό και θεσμικό πλαίσιο για τις διαδικασίες λήψης αποφάσεων από τους κοινωνικούς εταίρους σε κοινοτικό επίπεδο[semigr ]

19. θεωρεί ότι οι συναντήσεις πρέπει να αρχίσουν σύντομα και να ολοκληρωθούν εντός της τρέχουσας κοινοβουλευτικής περιόδου και ότι ο στόχος τους πρέπει να είναι όχι μόνο η επίλυση του προβλήματος ενημέρωσης του Ευρωπαϊκού Κοινοβουλίου για τις διαπραγματεύσεις μεταξύ των κοινωνικών εταίρων αλλά κυρίως η ανταπόκριση στο αίτημά του για απεριόριστη ισοτιμία του με το Συμβούλιο[semigr ]

20. εκφράζει την ικανοποίησή του για το γεγονός ότι η Επιτροπή αναδέχθηκε το αίτημά του για τη συμπερίληψη και την υποστήριξη του κοινωνικού διαλόγου στις υπό ένταξη χώρες[semigr ]

21. αναμένει να αποδώσει η Επιτροπή μεγαλύτερη σημασία στον επεκτεινόμενο διασυνοριακό και περιφερειακό κοινωνικό διάλογο και να υποβάλει εν ευθέτω χρόνω στο Ευρωπαϊκό Κοινοβούλιο αποτίμιση των δραστηριοτήτων αυτών[semigr ]

22. αναθέτει στον Πρόεδρό του να διαβιβάσει τη γνωμοδότηση αυτή στο Συμβούλιο και την Επιτροπή.